EkBass/fiwiki-20250220-pages-articles huggingface dataset:
Piilopeukaloinen

Piilopeukaloinen (Campylorhynchus fasciatus) on peukaloisten heimoon kuuluva varpuslintu. ==Levinneisyys== Piilopeukaloista tavataan Ecuadorissa ja Perussa, ja sen levinneisyysalueen pinta-ala on noin 123 000 km2. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset
Isopeukaloinen

Isopeukaloinen (Campylorhynchus chiapensis) on peukaloisten heimoon kuuluva varpuslintu. ==Levinneisyys== Isopeukaloista tavataan Meksikossa, ja sen levinneisyysalueen pinta-ala on noin 6 100 km2. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset
Tyrannipeukaloinen

Tyrannipeukaloinen (Campylorhynchus griseus) on peukaloisten heimoon kuuluva varpuslintu. ==Levinneisyys== Tyrannipeukaloista tavataan Brasiliassa, Kolumbiassa, Guyanassa ja Venezuelassa, ja sen levinneisyysalueen pinta-ala on noin 904 000 km2. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset
Kauluspeukaloinen

Kauluspeukaloinen (Campylorhynchus rufinucha) on peukaloisten heimoon kuuluva varpuslintu. ==Levinneisyys== Kauluspeukaloista tavataan Costa Ricassa, El Salvadorissa, Guatemalassa, Hondurasissa, Meksikossa ja Nicaraguassa, ja sen levinneisyysalueen pinta-ala on noin 219 000 km2. Lajin populaatioksi on arvioitu 50 000–499 999 yksilöä ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset
Täpläpeukaloinen

Täpläpeukaloinen (Campylorhynchus gularis) on peukaloisten heimoon kuuluva varpuslintu. ==Levinneisyys== Täpläpeukaloista tavataan Meksikossa ja sen levinneisyysalueen pinta-ala on noin 235 000 km2. Lajin populaatioksi on arvioitu 50 000–499 999 yksilöä ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset
Helmipeukaloinen

Helmipeukaloinen (Campylorhynchus jocosus) on peukaloisten heimoon kuuluva varpuslintu. ==Levinneisyys== Helmipeukaloista tavataan Meksikossa ja sen levinneisyysalueen pinta-ala on noin 72 600 km2. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset
Jukataninpeukaloinen

Jukataninpeukaloinen (Campylorhynchus yucatanicus) on peukaloisten heimoon kuuluva varpuslintu. ==Levinneisyys== Jukataninpeukaloista tavataan Meksikossa Jukatanin niemimaalla ja sen levinneisyysalueen pinta-ala on noin 9 700 km2. Lajin populaatioksi on arvioitu 20 000–49 999 yksilöä ja sen kannankehitys on vakaa. Se on kuitenkin luokiteltu silmälläpidettäväksi, koska sen levinneisyysalue on pieni ja koska sen elinympäristöt ovat uhattuna. ==Lähteet== Luokka:Peukaloiset
Rastaspeukaloinen

Rastaspeukaloinen (Campylorhynchus turdinus) on peukaloisten heimoon kuuluva varpuslintu. ==Levinneisyys== Rastaspeukaloista tavataan Argentiinassa, Boliviassa, Brasiliassa, Kolumbiassa, Ecuadorissa, Paraguayssa ja Perussa, ja sen levinneisyysalueen pinta-ala on noin 4 440 000 km2. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Peukaloiset
Vare (ainejärjestö)

Vare ry on Turun yliopiston arkeologian opiskelijoiden ainejärjestö. Vare ry ajaa opiskelijoiden etua yliopisto-organisaatiossa. Lisäksi se järjestää jäsenilleen monipuolista vapaa-ajan toimintaa ja julkaisee Varelia-lehteä. Vare ry on Turun yliopiston ylioppilaskunnan (TYY) yhteisöjäsen. == Yhdistyksen historiaa == Vare ry on perustettu vuonna 1962, ennen arkeologian oppiaineen perustamista. ==Lähteet== * == Aiheesta muualla == * Vare ry:n kotisivu Luokka:Suomalaiset ainejärjestöt ja killat Luokka:Turun yliopisto
Kirvesjärvi (Hämeenkyrö)

Kirvesjärvi on Pirkanmaalla Hämeenkyrössä Kokemäenjoen vesistössä oleva järvi, joka kuuluu Ikaalisten reitin valuma-alueen Mahnalanselän alueeseen. Kirvesjärvi kuuluu siinä Myllyojan valuma-alueeseen. == Maantieto == Järvi on 300 metriä pitkä, 100 metriä leveä ja sen pinta-ala on 2,2 hehtaaria. Järveen laskee vain yksi pelto-oja, mutta rannat viettävät järveen laajalta alueelta. Ympäristössä on puoliksi peltomaata ja metsämaata. Luusua sijaitsee eteläpäässä, josta lähtee 2,3 kilometriä pitkä laskuoja virtaamaan vuoroin pelto-ojana ja metsäojana Heinijärven Kirveslahteen. Rannassa on maatila ja kaksi vapaa-ajan asuntoa, joille johtaa tiet yhdystieltä 13117. == Historiaa == Kalmbergin kartastossa järveä ei ole piirretty näkyviin, mutta Hämeenkyrön pitäjän kartassa, johon Kalmbergin kartastokin perustuu, järvi näkyy Kirvusjärven nimisenä. Myös järven laskuoja näkyy tässä kartassa. == Lähteet == Luokka:Myllyojan valuma-alue (Mahnalanselän alue)‎ Luokka:Hämeenkyrön järvet
Haukijärvi (Hämeenkyrö, Haukijärvi)

Haukijärvi on Pirkanmaalla Hämeenkyrössä Kokemäenjoen vesistössä oleva järvi, joka kuuluu Ikaalisten reitin valuma-alueen Mahnalanselän alueeseen. Haukijärvi kuuluu siinä Myllyojan valuma-alueeseen. == Maantieto == Järvi on 500 metriä pitkä, 180 metriä leveä ja sen pinta-ala on 6,4 hehtaaria. Järvi sijaitsee peltomaiseman keskellä. Lähellä on kuitenkin kaksi metsikköä ja pohjoispuolella suuri maatila. Järveen laskee tulo-oja Parilanjärvestä. Järvestä lähtee 6 kilometriä pitkä laskuoja koilliseen, joka päättyy kuivatettuun Vähäjärveen. Siellä se yhtyy muiden ojien kanssa Myllyojaan, joka laskee Kirkkojärven eteläpäässä Telilahteen. Tilan lisäksi rannalla on vain kolme pientä vapaa-ajan asuntoa. Niille johtaa tiet läheisiltä maatiloilta. Järven ohi länsipuolelta kulkee seututie 249 noin 100 metrin etäisyydeltä. Järvi näkyy tälle tielle. == Historiaa == Hämeenkyrön pitäjänkartassa 1800-luvulta sekä järvi että kylä näkyvät Haukijärven nimisinä. == Lähteet == Luokka:Myllyojan valuma-alue (Mahnalanselän alue) Luokka:Hämeenkyrön järvet
Sándor Puhl

Sándor Puhl (14. heinäkuuta 1955 – 20. toukokuuta 2021) oli unkarilainen entinen jalkapallotuomari. Hän toimi kansainvälisen jalkapalloliiton FIFA:n virallisena tuomarina vuosina 1988–2000. Siviiliammatiltaan Puhl oli johtaja. Puhl tunnettiin parhaiten siitä, että hän tuomitsi vuoden 1994 MM-kilpailuiden loppuottelun Brasilian ja Italian välillä. Noissa kisoissa hän tuomitsi myös kolme muuta ottelua. Mestarien liigan finaalin Puhl tuomitsi vuonna 1997 ja UEFA Cupin finaalin ensimmäisen osan vuonna 1993. Kotimaansa pääsarjan OTP Bank Ligan tuomarina Puhl toimi vuosina 1984–2000. Puhl ei ollut erityisen suosittu Espanjassa, sillä häneltä jäi vuoden 1994 MM-kilpailuiden puolivälierässä huomaamatta Italian Mauro Tassottin tönäisy kyynärpäällä Espanjan Luis Enriquen kasvoihin, tilanteessa, jossa Enriquen nenä murtui. Tassotti sai kuitenkin myöhemmin FIFA:lta kahdeksan ottelun pannan. Tuomariuransa jälkeen Puhl toimi Unkarin jalkapalloliiton varapuheenjohtajana, jalkapallokommentaattorina, tuomarinohjaajana ja FIFA:n tuomaritarkkailijana.http://worldreferee.com/referee/sandor_puhl/bio == Lähteet == Luokka:Unkarilaiset jalkapallotuomarit Luokka:Vuonna 1955 syntyneet Luokka:Vuonna 2021 kuolleet
Karl Escherich

Karl Escherich (1871–1951) oli saksalainen hyönteistieteilijä. Hän oli Münchenin yliopiston sovelletun eläintieteen professori vuodesta 1914, ja tuona vuonna hän perusti Deutsche Gesellschaft für angewandte Entomologie -seuran. Hän julkaisi ainakin teoksen "Die Forstinsekten Mitteleuropas", omaelämäkerran "Lebend und Forschen" ja tutkimuksia metsähyönteisistä, näiden torjunnasta, muurahaisista ja termiiteistä. Hän oli sovelletun hyönteistieteen uranuurtajia.Otavan iso tietosanakirja, osa 2 vuodelta 1961, palsta 1060 == Lähteet == Luokka:Saksalaiset eläintieteilijät Luokka:Saksalaiset entomologit Luokka:Vuonna 1871 syntyneet Luokka:Vuonna 1951 kuolleet
KickassTorrents

KickassTorrents (lyhennettynä KAT) on BitTorrent-seurantapalvelin. Kickass Torrentsista on noussut maailman suosituin torrent-sivusto sen jälkeen, kun The Pirate Bay -sivusto joutui toistuvasti vaihtamaan verkko- osoitettaan.tivi.fi − TTVK juhlii: operaattorien pitää estää pääsy maailman suosituimpaan torrent-palveluun Maaliskuusta 2013 sivusto on ollut operaattoreiden estämänä Yhdistyneessä kuningaskunnassa.Afterdawn: High Court orders UK ISPs to block multiple file sharing sitesTurun Sanomat: Piraattisivustoja määrättiin saartoon Briteissä Huhtikuussa 2016 markkinaoikeuden päätöksellä Anvia, DNA, Elisa, Kaisanet, Lounea, MPY Palvelut ja Sonera määrättiin estämään asiakkailtaan pääsy sivustolle.Markkinaoikeus.fi − MAO:243/16 ==Pidätys== Heinäkuussa 2016 Puolan poliisi pidätti sivuston omistajan, Artem Vaulinin, kun Apple oli luovuttanut hänen iCloud -tilinsä tietoja viranomaisille. Näin myös sivuston päädomain, sekä lukuisia muita domaineja suljettiin. Häntä odottaa Yhdysvalloissa kovat tuomiot mm. tekijänoikeusrikkomuksista ja rahanpesusta.http://www.digitoday.fi/yhteiskunta/2016/07/21/poliisi-sulki- maailman-suurimman-torrent-sivuston--syytteet-miljardin- vahingoista/20167711/66 Sivuston varsinaista toimintaa on kuitenkin käytännössä mahdoton lopettaa, sillä uusia verkko-osoitteita, välityspalvelimia ja peilipalvelimia (mirroreita) tulee koko ajan lisää.http://venturebeat.com/2016/07/31/kickasstorrents-mirrors-go-down-but- new-kat-sites-quickly-spring-up/ == Lähteet == == Aiheesta muualla == * KickassTorrentsin virallinen sivusto Luokka:Piratismi- ja tiedostonlevityssivustot
Baquba

Baquba (; arameaksi ܒܰܩܽܘܒܰܐ Baʿqūba) on Irakin itäosan Diyalan kuvernoraatin keskuskaupunki. Se sijaitsee linnuntietä noin 55 kilometriä Bagdadin keskustasta pohjoiseen. Baquban piirikunnan väkiluvuksi arvioitiin vuonna 2013 noin 410 000 (36 % koko maakunnan 1,134 miljoonasta asukkaasta). Vuonna 2003 kaupungin väkiluvuksi arvioitiin 160 000. Kaupungin nimi juontuu ’Jaakobin huonetta’ tarkoittavista aramean kielen sanoista Bāya ʿqūbā. Nykyisen kaupungin paikalla oli asutusta jo ennen islamin aikaa. Abbasidikalifaatin (750–1258) aikaan kaupunki oli vauras ja tunnettu taateli- ja hedelmätarhoistaan; kaupunkia ympäröi ravinteikas, monien kyläyhteisöjen asuttama maaperä. Baquba sijaitsee Diyalajoen varrella, muinaisen idästä Bagdadiin johtavan silkki- ja maustekauppareitin varrella. Ensimmäisen maailmansodan aikana monet assyyrialaiset kristityt hakivat suojaa kaupungista. Nykyään Bagdadista Iraniin johtava valtatie ja rautatie kulkee kaupungin kautta. == Lähteet == ==Aiheesta muualla== * *Abdelhak Mamoun: URGENT: ISIS executes woman, holds more than 7 women near Baquba (7.10.2014) (iraqinews.com) * * Leon Watson:Battle for Baquba: Isis Sunnis wrestle with Shiite Iraqis for control of the last major town before Baghdad as country splits along sectarian lines (17.6.2014) (dailymail.co.uk) *Iraq rebels battle for Baquba city (17.6.2014) (aljazeera.com) * Iraq Bombing Kills At Least 43 Outside Sunni Mosque In Baquba (Reuters, 17.5.2013) (huffingtonpost.com) *Baquba Airfield, 33°45'00"N 044°38'28"E (globalsecurity.org) *Murphy: An Iraqi city becomes turnaround story (Oct. 2005) (csmonitor.com) Luokka:Irakin kaupungit Luokka:Diyala
Parilanjärvi

Parilanjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Parilanjärvi kuuluu Myllyojan valuma-alueeseen. == Maantieto == Järvi on 850 metriä pitkä, 400 metriä leveä ja sen pinta-ala on 25 hehtaaria. Se sijaitsee kallioruhjeesta syntyneessä painaumassa, jonka rinteet on raivattu peltomaaksi. Vain eteläranta on metsämaastoa. Järveen laskee muutama pelto- ja metsäoja. Suurin osa vedestä tulee kuitenkin tulo-ojasta, joka laskee siihen Kuolemaisjärvestä tulevia vesiä. Järven luusua on itäpäässä ja sieltä lähtee puoli kilometriä pitkä laskuoja, joka alittaa seututien 249 matkallaan Haukijärveen. Järvenrantoja on 2,4 kilometriä ja ne ovat lähes kaikki soistuneita. Järven ympäristö on hyvin asuttua, mutta järven rannoilla ei ole rakennuksia. Rantaan johtaa yksi kärrypolku. == Historiaa == Perttun talon pelloilta on tehty joitakin irtolöytöjä, joiden perusteella järven rannalla arvellaan olleen kivikautinen asuinpaikka. Löytäpaikka on nykyään kauempana järven rannasta. Löytöjä olivat kivinen kourutaltta ja kvartsi-iskoksia. Parilanjärven vedenpintaa on aikoinaan laskettu. Vuonna 1824 on jätetty asiassa ensimmäinen hakemus. Vuonna 1849 talollisen Parri Isaak Mattsson on jättänyt myös hakemuksen, koska hän sai silloin luvan laskea "Parilajärvi". Järvenlaskun aikataulua ei tarkkaan tunneta, mutta vedenpintaa on selvästi alennettu. Kalmbergin kartaston mukaan järvi näyttäisi kuitenkin olevan yhtä suuri kuin nykyään ja sillä oli kartassa sama nimi kuin Mattsonin hakemuksessakin. == Lähteet == Luokka:Myllyojan valuma-alue (Mahnalanselän alue) Luokka:Hämeenkyrön järvet
HMS Rockrose (K51)

HMS Rockrose (viirinumero K51) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Bristolista Charles Hill and Sonsilta, missä köli laskettiin 28. lokakuuta 1940. Alus laskettiin vesille 26. heinäkuuta 1941 ja valmistui 4. marraskuuta.Friedman, Norman s. 341 == Palvelus == Alus myytiin 4. lokakuuta 1947 Etelä-Afrikalle, joka nimesi sen HMSAS Proteaksi. Alus muutettiin tutkimusalukseksi ja romutettiin 1967. == Lähteet == * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit
HMS Saxifrage (K04)

HMS Saxifrage (viirinumero K04) oli Britannian kuninkaallisen laivaston vuonna 1942 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Bristolista Charles Hill and Sonsilta, missä köli laskettiin 1. helmikuuta 1941. Alus laskettiin vesille 24. lokakuuta ja valmistui 6. helmikuuta 1942.Friedman, Norman s. 341 == Palvelus == Alus myytiin 1947 Norjalle, joka liitti sen laivastoonsa nimellä KNM Polarfront.Lenton, H. T. & Colledge, J. J. s. 209 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Kyllikki Tapola

Elli Kyllikki Tapola (o.s. Marjamäki, 8. marraskuuta 1933 Kankaanpää – 19. syyskuuta 2018 Tampere)Kuolinilmoitus, Aamulehti 14.10.2018, s. B14 oli suomalainen yritysjohtaja ja lihanjalostusyhtiö Tapolan pitkäaikainen hallituksen puheenjohtaja ja hallituksen jäsen. Kyllikki Tapola tunnetaan ”mustanmakkaran äitinä”. Tapola-yhtiö perustettiin vuonna 1953, ja Kyllikki Tapola oli alusta lähtien mukana miehensä Martti Tapolan kanssa. Kyllikki Tapola on saanut elämäntyöstään useita yrittäjyyspalkintoja, muun muassa yrittäjäristin timanttiristi 50 vuoden urasta yrittäjänä 2008. Hänelle myönnettiin vuonna 2015 Tampereen palkinto, jonka palkintoperusteluiden mukaan Kyllikki Tapolalla on ollut merkittävä osuus Tapola-yhtiön brändin kehittämisessä ja koko Tampereen elinkeinoelämässä. Kyllikki Tapolalla oli puolisonsa Martin kanssa lapset Mervi (1954–2019) ja Jarmo (1956–2019). == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1933 syntyneet Luokka:Vuonna 2018 kuolleet
HMS Spiraea (K08)

HMS Spiraea (viirinumero K08) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Glasgow'sta A. & J. Inglisiltä, missä köli laskettiin 31. toukokuuta 1940. Alus laskettiin vesille 31. lokakuuta ja valmistui 22. helmikuuta 1941.Friedman, Norman s. 341 == Palvelus == Alus myytiin 1948. Uusi omistaja nimesi sen Thessalonikaksi.Lenton, H. T. & Colledge J. J. s. 209 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Starwort (K20)

HMS Starwort (viirinumero K20) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Glasgow'sta A. & J. Inglisiltä, missä köli laskettiin 11. kesäkuuta 1940. Alus laskettiin vesille 12. helmikuuta 1941 ja valmistui 26. huhtikuuta.Friedman, Norman s. 341 == Palvelus == Alus myytiin 1948. Uusi omistaja nimesi sen Southern Broomiksi.Lenton, H. T. & Colledge, J. J. s. 209 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Sundew (K57)

HMS Sundew (viirinumero K57) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Aberdeenista J. Lewis and Sonsilta, missä köli laskettiin 4. marraskuuta 1940 telakkanumerolla 155aberdeenships.com . Alus laskettiin vesille 28. toukokuuta 1941 ja valmistui 19. syyskuuta.Friedman, Norman s. 341 == Palvelus == Alus luovutettiin 1942 Ranskan pakolaishallitukselle, joka liitti sen Vapaan Ranskan laivastoon nimellä FNFL Roselys. Alus palautettiin 1947. Alus myytiin 23. lokakuuta 1947 uuden omistajan nimetessä sen Setter II:ksi. Alus saapui romutettavaksi Trooniin toukokuussa 1948.Lenton, H. T. & Colledge, J. J. s. 209 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:John Lewis and Sons
HMS Violet (K35)

HMS Violet (viirinumero K35) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Renfrew’sta W. Simons and Companyltä, missä köli laskettiin 21. maaliskuuta 1940. Alus laskettiin vesille 30. joulukuuta ja valmistui 3. helmikuuta 1941.Friedman, 2008, s. 341. == Palvelus == Alus myytiin 1947. Uusi omistaja nimesi sen La Agueraksi. Vuonna 1949 alus nimettiin La GueraksiLenton, H. T. & Colledge, J. J. s. 210 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Woodruff (K53)

HMS Woodruff (viirinumero K53) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 21. syyskuuta 1939 Renfrew'sta W. Simons and Companyltä, missä köli laskettiin 29. huhtikuuta 1940. Alus laskettiin vesille 28. helmikuuta 1941 ja valmistui 7. huhtikuuta.Friedman, Norman s. 341 == Palvelus == Alus myytiin 1948. Uusi omistaja nimesi sen Southern Lupiniksi. Alus romutettiin marraskuussa 1959 Odensessa.Lenton, H. T. & Colledge, J. J. s. 210 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Friedrich von Esmarch

Friedrich von Esmarch (1823–1908) oli saksalainen lääkäri. Hän keksi muun muassa keinotekoisen verettömyyden, joka aikaansaadaan siten, että kumisiteellä (ns. Esmarchin siteellä) keskeytetään verenkierto leikkauksen ajaksi,Otavan iso tietosanakirja, osa 2 vuodelta 1961, palsta 1095 ajetaan raajasta veri pois, jolloin raajaan voidaan tehdä suuriakin kirurgisia operaatioita ilman lainkaan verenhukkaaTietosanakirja, osa 2 vuodelta 1910, palsta 833–834. Hän osallistui lääkärinä sotiin, muun muassa vuonna 1848 Tanskan sotaan.Iso tietosanakirja, osa 3 vuodelta 1932, palsta 476. Sen jälkeen hän toimi vuodesta 1854 Kielissä kirurgisen osaston johtajana ja vuodesta 1857 kirurgian professorina. Vuonna 1866 hänelle uskottiin Berliinin sairashuoneiden kirurgisen toiminnan ylivalvonta, ja vuonna 1870 hänet nimitettiin Saksan armeijan Hän oli mukana myös samarialaisopetuksen järjestämisessä Saksassa. Useimmat von Esmarchin julkaisut koskevat sotakirurgiaa. == Lähteet == == Aiheesta muualla == Luokka:Saksalaiset lääkärit Luokka:Vuonna 1823 syntyneet Luokka:Vuonna 1908 kuolleet
Pyramiditekstit

Pyramiditekstit ovat kokoelma muinaisegyptiläisiä uskonnollisia kirjoituksia vanhan valtakunnan ajalta. Pyramiditekstit ovat mahdollisesti maailman vanhimmat hengelliset tekstit. Tekstit on kirjoitettu vanhalla egyptin kielellä ja kaiverrettu Sakkaran pyramidien seiniin ja faaraoiden sarkofageihin vanhan valtakunnan 5. ja 6. dynastian aikaan. Vanhimmat tekstit on ajoitettu vuosille 2400–2300 eaa ja ne on löydetty faarao Unasin pyramidista. Kirjoitusten kuvaama tarina lienee kuitenkin huomattavasti tätä varhaisempaa alkuperää. Eri tekstiversioiden välillä on jonkin verran eroavaisuuksia. Niiden pääkohdat ovat kuitenkin yhtenevät. Tekstien sisältö kuvaa etenkin faaraon matkaa kuolemanjälkeiseen elämään. Ne myös sisältävät laajan joukon loitsuja, joita faaraon kuuluu matkallaan lausua. Tekstien keskeinen sanoma on kertoa faaraon uudesta elämästä taivaassa auringonjumala Ra'n luona ja ne myös antavat hänelle käytännöllisiä ohjeita tähän määränpäähän johtavaa matkaa varten. Tekstit myös kuvaavat muiden keskeisten jumalien tekoja, esimerkiksi Osiriksen murhaa ja henkiin herättämistä sekä Horus ja Seth jumalten välistä kamppailua. Toisin kuin myöhemmät arkkutekstit ja Kuolleiden kirja, pyramiditekstit kirjoitettiin ainoastaan faaraolle, eivätkä tekstit sisällä taidokkaiden hieroglyfien lisäksi muuta kuvitusta. Aiemman Palermon kiven lisäksi pyramiditekstit ovat vanhin lähde, joka mainitsee myöhemmin keskeiseksi nousseen Osiris-jumalan. Pyramiditekstit kehittyivät ajan myötä lopulta Kuolleiden kirjaksi. == Lähteet == ==Katso myös== * Arkkutekstit luokka:Muinainen Egypti luokka:Uskonnolliset kirjoitukset Luokka:Muinaisen Egyptin hautauskäytännöt
Blake Coleman

Blake Coleman (s. 28. marraskuuta 1991) on yhdysvaltalainen jääkiekkoilija, joka pelaa Calgary Flamesin organisaatiossa. Hän on New Jersey Devilsin kolmannen kierroksen varaus vuodelta 2011. Coleman pelasi yliopistossa Miami RedHawksissa. Pelattuaan ja valmistuttuaan Miamin yliopistosta Coleman allekirjoitti kahden vuoden mittaisen tulokassopimuksen New Jersey Devilsin kanssa. Hän siirtyi New Jerseyn farmiseura Albany Devilsiin. Helmikuussa 2020 Coleman siirtyi New Jersey Devilsista Tampa Bay Lightningiin vaihdossa Nolan Footeen ja ensimmäisen kierroksen varausvuoroon. https://www.sportsnet.ca/hockey/nhl/lightning-acquire-blake-coleman-devils- nolan-foote-first-round-pick/ Heinäkuussa 2021 Coleman solmi kuuden vuoden ja arvoltaan 29,4 miljoonan dollarin sopimuksen Flamesin kanssa. https://www.tsn.ca/calgary-flames-chicago-blackhawks-nikita-zadorov-blake- coleman-1.1674058 == Saavutukset == * 2010–2011: USHL:n ensimmäinen tähdistö * 2010–2011: USHL:n vuoden hyökkääjä * 2010–2011: USHL:n eniten syöttöpisteitä * 2010–2011: USHL:n eniten tehopisteitä * 2010–2011: USHL:n vuoden pelaaja == Lähteet == * * * === Viitteet === Luokka:Vuonna 1991 syntyneet Luokka:Elävät henkilöt Luokka:New Jersey Devilsin varaamat pelaajat Luokka:Yhdysvaltalaiset jääkiekkoilijat Luokka:Calgary Flamesin pelaajat
Sabino Cuadra

Sabino Cuadra Lasarte (s. 24. toukokuuta 1949 Amurrio, Araba, Baskimaa) on baskimaalainen poliitikko ja Espanjan edustajainhuoneen jäsen vuodesta 2011 alkaen. Hän edustaa Baskimaan itsenäistymistä tavoittelevaa vasemmistolaista Amaiur-puoluetta. Luokka:Espanjalaiset poliitikot Luokka:Vuonna 1949 syntyneet Luokka:Elävät henkilöt
Iida Rauma

Iida Rauma (s. 1984) on suomalainen kirjailija. Hänen esikoisromaaninsa Katoamisten kirja (2011) oli ehdolla Helsingin Sanomien kirjallisuuspalkinnon saajaksi. Toinen romaani Seksistä ja matematiikasta ilmestyi vuonna 2015. Seksistä ja matematiikasta oli ehdolla Euroopan unionin kirjallisuuspalkinnon, Toisinkoinen-palkinnon ja HelMet-kirjallisuuspalkinnon saajaksi. Raumalle myönnettiin romaanista Kalevi Jäntin palkinto ja Tulenkantaja-palkinto. Hän voitti vuoden 2022 Finlandia-palkinnon kirjallaan Hävitys: Tapauskertomus.Kaunokirjallisuuden Finlandia-palkinnon voittanut Iida Rauma: "Lasten kokema väkivalta ei ole mikään pikkujuttu" Kirja oli 2023 ehdolla Euroopan unionin kirjallisuuspalkinnon saajaksi. == Ura == Rauma kävi turkulaisen Juhana Herttuan taidelukion ja valmistui valtiotieteiden maisteriksi Turun yliopistosta, missä hän opiskeli poliittista historiaa, valtio-oppia, sukupuolentutkimusta ja luovaa kirjoittamista. Hän on opiskellut myös Turun taideakatemiassa elokuvaamista. Rauman esikoisromaani Katoamisten kirja käsittelee rakenteellista väkivaltaa ja erilaisia katoamisia. Rauman toinen romaani Seksistä ja matematiikasta (2015) käsittelee ihmisen ja luonnon suhdetta ja järjen ongelmia. Rauman mukaan romaani on yritys vastata ympäristöä tuhoavan elämäntavan herättämiin kysymyksiin ja ahdistukseen. Rauman kolmas romaani Hävitys: Tapauskertomus (2022) käsittelee kouluväkivaltaa, ekokatastrofia sekä Turun tuhoamista. Kaksi Rauman artikkelia on julkaistu luovan kirjoittamisen oppikirjassa Kirjoittamisen taide ja taito (Ateena 2014). Rauma on perustanut queerfeministisen Ménage à trois -pornolehden, joka pyrkii haastamaan valtamedian kapeaa ihmiskuvaa. == Yksityiselämä == Rauma on ollut parisuhteessa kirjailija Matias Riikosen kanssa vuodesta 2012. Nuorena aikuisena Rauma asui avoliitossa myös naisen kanssa. Rauma on kertonut julkisuudessa joutuneensa peruskoulussa Kaarinassa koulukiusatuksi. == Romaanit == * * * == Lähteet == ==Aiheesta muualla== * Majander, Antti: Minua ette ota kiinni ja pakota hymytytöksi HS.fi. 27.3.2011. (Arvio teoksesta Katoamisten kirja) * Iida Rauma Prosak-proosaklubilla 15.12.2015 Kirjastokaista-video. * Kirjailijavieraana Iida Rauma Keravan kirjastossa 17.3.2022 Luokka:Suomalaiset kirjailijat Luokka:Finlandia- palkinnon saajat Luokka:Kalevi Jäntin palkinnon saajat Luokka:Vuonna 1984 syntyneet Luokka:Elävät henkilöt
Durango (Baskimaa)

Durango on pikkukaupunki Biskajan maakunnassa Baskimaassa Espanjassa. == Kuvia == Durangoko udaletxea.jpg|Kaupungintalo Durango - Santa Ana.jpg|Santa Ana Plaza Durango - Merkatu Plaza.jpg|Merkatu Plaza Durango view 2.jpg| Landako Elkartegia ja Landako Gunea Durango - Kurutziaga Kalea 13.jpg| Kurutziaga Kalea -katu == Lähteet == === Viitteet === ==Aiheesta muualla== Luokka:Biskajan kunnat
Roseburgin koulusurmat

Roseburgin koulusurmat tapahtui Roseburgin kaupungissa Oregonin osavaltiossa Yhdysvalloissa 1. lokakuuta 2015. Umpqua Community Collegessa sattuneessa koulusurmassa sai surmansa 10 ihmistä ampuja mukaan lukien. Aluksi ilmoitettiin 26-vuotiaan ampujan Chris Harper Mercerin kuolleen tulitaistelussa poliisin kanssa, kuolemansyytutkimuksen mukaan Mercer kuitenkin teki itsemurhan. ==Lähteet== Luokka:Koulusurmat Yhdysvalloissa Luokka:Vuoden 2015 rikokset Luokka:Oregonin historia
Seitsenottelu olympialaisissa

Seitsenottelu on kuulunut olympialaisten lajivalikoimaan vuoden 1984 olympialaisista lähtien. Menestynein maa olympialaisten seitsenottelussa on ollut Yhdysvallat. Menestynein urheilija on Nafissatou Thiam, joka on voittanut kolme olympiakultaa. == Mitalitaulukot == ==Lähteet== *
Hoikkavilla

Hoikkavilla (Eriophorum gracile) on monivuotinen sarakasvien (Cyperaceae) heimoon kuuluva ruohovartinen kasvi. == Ulkonäkö ja koko == Hoikkavilla on löyhästi mätästävä ja rönsyävä. Varsi 40–70 cm korkea, ohut ja vähälehtinen. Lehdet ovat ruodittomat, tupelliset, vartta lyhyemmät, ylin varsilehti on yleensä puolenvälin alapuolella, kukinnon tyvellä 1–2 tukilehteä. Ne ovat 1–1,5 mm leveitä, kourumaisia tai litteitä. Kukinto on varren latvassa, yleensä 3-tähkäinen, tähkäperät jopa 3 cm pitkät ja karheita. Tähkät ovat pienehköjä ja kapeahkon kartiomaisia. Kaksineuvoiset, tuulipölytteiset kukat ovat tähkäsuomujen hangoissa, ne ovat 5 mm pitkiä, monisuonisia, ruskehtavia tai tummia eikä niissä ole kalvolaitaa. Heteitä on kolme, emissä kolme luottia. Kukassa on yli kymmenen karvoiksi pitenevää kehäsukasta, sukaset lopulta noin 2 cm pitkät ja valkoisia. Kukkii kesä-heinäkuussa. Hedelmä pähkylä joka on litteä ja kolmisärmäinen. == Levinneisyys == Hoikkavilla on yleinen Keski- ja Etelä-Lapissa sekä Itä-Suomessa, mutta etelässä se on harvinaistunut.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 11.11.2017. Sitä tavataan myös Ruotsissa ja Keski-Euroopassa, sekä samoilla leveysasteilla Aasiassa ja paikoin Pohjois-Amerikassa. == Elinympäristö == Se kasvaa märissä ympäristöissä kuten rimpinevoilla, tulvaisilla avosoilla ja luhtarannoilla. == Lähteet == * * === Viitteet === == Aiheesta muualla == * Kassu – Kasvien suomenkieliset nimet: Hoikkavilla (Eriophorum gracile) * Luopioisten kasvisto: Hoikkavilla (Eriophorum gracile) * Kuvia Suomen luonnonvaraisista kasveista: Eriophorum gracile – hoikkavilla * ITIS: Eriophorum gracile * United States Department of Agriculture (USDA): Eriophorum gracile * Flora of China: Eriophorum gracile Luokka:Suovillat
Kuolemaisjärvi

Kuolemaisjärvi on Pirkanmaalla Sastamalan ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Järvi kuuluu Myllyojan valuma-alueeseen. == Maantieto == Järvi on 350 metriä pitkä, 100 metriä leveä ja sen pinta-ala on 2,6 hehtaaria. Järvi sijaitsee kalliomurroksessa olevassa painaumassa avosuon keskellä. Ainoat tulo-ojat tuovat vettä pelloilta. Järven laskuojan pituus on puoli kilometriä ja se päättyy Parilanjärven länsipäähän. Painauman reunat on asutettuja, mutta järven rannoille ei ole rakennettu mitään. Järven rantaan ei johda tietä. Kuntien välinen raja kulkee niin, että suurempi osa järvestä jää Sastamalaan. == Historiaa == Järven vedenpintaa on laskettu melko paljon. Se on saattanut tapahtua samalla kertaa 1800-luvulla, kun heti alapuolella ollutta Parilanjärveä laskettiin. Kalmbergin kartastossa vuonna 1855−1865 järvi oli piirretty Parilanjärven viereen suurena järvenä, jolla oli keskellä suuri saari. Tämä saari saattaa olla nykyisen suon keskellä oleva metsäsaareke. Järven nimi kirjoitettiin silloin Kuolemaistenjärvi. Karttaan on piirretty pitäjien välinen raja, mutta siinä ei näy nykyistä mutkaa järven kohdalla. == Lähteet == Luokka:Myllyojan valuma-alue (Mahnalanselän alue) Luokka:Mouhijärven järvet Luokka:Hämeenkyrön järvet
Celebration (Kool & the Gangin kappale)

Celebration on yhdysvaltalaisen Kool & the Gang -yhtyeen vuonna 1980 julkaistu kappale, sekä samalla ainoa Billboard Hot 100 -listan kärkeen noussut single. Kappale on edelleen suosittu erilaisissa juhlissa ja urheilutapahtumissa. Se on kuultu myös muun muassa elokuvassa Eat Pray Love – omaa tietä etsimässä. Yhtyeen saksofonisti Ronald Bell on kertonut, että kappaleen innoitus saatiin Koraanista. Bell luki kirjan osuutta, jossa jumala luo Aatamin, ja enkelit juhlivat ja laulavat. Tämän innostamana Bell kirjoitti kappaleen perusriffin ja rivin Everyone around the world, come on, let’s celebrate. ”Celebrationin” hittipotentiaali tiedostettiin jo varhaisessa vaiheessa. Esimerkiksi laulaja J.T. Taylorin äiti sanoi kappaleen kuultuaan pojalleen; ”Tulet soittamaan tätä lopun elämääsi, joten olehan valmiina.” Kylie Minoguen versio kappaleesta nousi vuonna 1992 Britannian listasijalle 20. Celebration-kappale oli tunnusmusiikkina ohjelmassa Passi ja hammasharja Shade of Brown -housebändin säestämänä. == Kool & the Gangin versio == === Listasijoitukset === Valtio ja lista Korkein sijoitus Listaviikot Nousu listalle Lähde (Billboard Hot 100) 1. 1981 (R&B; Singles) 1. 1980 (Dance Club Songs) 1. 1980 (RPM) 1. (Recorded Music NZ) 1. 15 26.7.1981 (Single Top 100) 2. 12 13.12.1980 (Springbok Radio) 2. 11 17.1.1981 (Ultratop 50 Flanders) 3. 12 13.12.1980 (Swiss Hitparade) 6. 7 18.1.1981 (Official Charts Company) 7. 13 1.11.1980 (Offizielle Deutsche Charts) 17. 24 1.12.1980 17\. joulukuu 1980 (Irish Singles Chart) 18. 5 30.11.1980 (IFOP) 24. 2 30.1.1981 === Singlen sisältö === ==== 7"-single ==== A-puoli # B-puoli # * ==== 12"-single ==== A-puoli # B-puoli # * == Kylie Minoguen versio == === Listasijoitukset === Valtio ja lista Korkein sijoitus Listaviikot Nousu listalle Lähde (Irish Singles Chart) 11. 2 3.12.1992 (Official Charts Company) 20. 7 28.11.1992 (ARIA Charts) 21. 8 13.12.1992 (Ultratop 50 Flanders) 26. 6 26.12.1992 === Singlen sisältö === ==== 7"-single ==== A-puoli # B-puoli # * ==== 12"-single ==== A-puoli #Celebration (Have a Party Mix) B-puoli # * Celebration #Too Much of a Good Thing ==== CD-single ==== #Celebration #Celebration (Have a Party Mix) #Let’s Get to It ==== C-kasettisingle ==== A-puoli #Celebration #Let’s Get to It B-puoli # * Celebration #Let’s Get to It == Lähteet == Luokka:Kool & the Gangin kappaleet Luokka:Vuoden 1980 kappaleet Luokka:Billboard Hot 100 -listan ykköset
Dahuk

Dahuk (, joskus muodossa Dohuk tai Dhok; ) on Irakin Kurdistanissa sijaitsevan Dahukin maakunnan pääkaupunki. Dahuk sijaitsee lähellä Tigrisjoen alkua, linnuntietä noin 415 kilometriä Irakin pääkaupunki Bagdadista pohjoisluoteeseen ja 60 kilometriä Mosulista pohjoiseen. Turkin rajalle on linnuntietä noin 50 kilometriä. Kaupungin ympäristössä on hedelmätarhoja ja laidunmaita, mutta seutu ei sovellu viljanviljelyyn. Dahukissa on hedelmäsäilykkeiden ja tekstiilien valmistusta. Kaupunki oli suosittu matkaislukohde ennen Irakin sotaa (2003-). Turismi on vilkastumassa uudelleen; kaupunki on säilynyt rauhallisena vuodesta 2003 lähtien. Vuoden 2001 väestöarvio 40 100. YK:n Irakin analysointiyksikön vuoden 2013 väestöarvion mukaan koko Dahukin piirikunnassa oli yhteensä noin 310 000 asukasta (27 % koko maakunnan 1,134 miljoonan ihmisen väestöstä). Yksityishenkilön ylläpitämä citypopulation.de -sivusto arvioi aiemmin Irakin tilastokeskuksen projektion pohjalta kaupungin väkiluvuksi 200 000 asukasta (2011). Dahukin maakuntaan ja kaupunkiin on muuttanut esimerkiksi vuonna 2014 runsaasti Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Dahukin yliopiston sivusto ja Dahukin terveyshuollon sivusto (aiheesta muualla) kuvaavatkin sekä Dahukin maakunnan pinta-alan ja Dahukin kaupungin väkiluvun huomattavasti suuremmaksi kuin YK:n vuoden 2013 yhteenveto (joka ei ollut myöskään huomioinut naapurimaakunnan kanssa kiistanalaisia, Kurdistanian tosiasiallisesti hallitsemia osia). == Lähteet == ==Aiheesta muualla== *Duhok City. Duhok, The Most Peaceful Place All Over Iraq (9.4.2013) (uod.edu.krd) *University of Dahuk (uod.edu.krd) *Directorate of Health in Duhok (duhokhealth.org) *Duhok tv (kurdiksi) (duhoktv.net) Luokka:Irakin kaupungit Luokka:Dahuk (maakunta)
Portugalin rugby union -maajoukkue

Portugalin rugby union -maajoukkue edustaa Portugalia rugby unionin maajoukkuekilpailuissa. Sitä hallinnoi Federação Portuguesa de Rugby. Portugali on pelannut kerran MM-kilpailuissa, 2007. Se jäi tuolloin alkulohkossaan viimeiseksi hävittyään Skotlannille, Uudelle-Seelannille, Italialle ja Romanialle. Portugali on sijoittunut IRB Nations Cupissa parhaimmillaan neljänneksi 2006. European Nations Cupin se voitti 2004, ja on sijoittunut kolmanneksi 2006 ja 2011. Cup of Nations -kilpailussa se sijoittui kolmanneksi 2015. Portugali oli toukokuussa 2020 kansainvälisen rugbyliitto IRB:n rankingissa 21:nnella sijalla. == Lähteet == Rugby union -maajoukkue Luokka:Rugby union -maajoukkueet
Álvaro Cassuto

Álvaro Cassuto (s. 1938 Porto) on portugalilainen säveltäjä ja kapellimestari. Hän on toiminut musiikillisena johtajana lukuisissa orkestereissa, joita ovat olleet muiden muassa Portugalin sinfoniaorkesteri, Orquestra Metropolitana de Lisboa ja Rhode Islandin filharmonikot. Cassuto sai oppiarvon orkesterinjohdossa Wienin konservatoriosta ja opiskeli myös Lissabonissa ja Berliinissä. Hän sai lisäksi oppiarvon oikeustieteessä Lissabonin yliopistosta.AVA Musical Editions: Álvaro Cassuto Cassuto on vieraillut usein mm. Lontoon sinfoniaorkesterin, Royal Philharmonic Orchestran ja Lontoon filharmonisen orkesterin kapellimestarina. Hän on levyttänyt muun muassa Joly Braga Santosin ja Luís de Freitas Brancon sinfoniat Naxos-levymerkille. Häneltä on tilattu myös omia sävellyksiä sekä Portugalista että ulkomailta. == Lähteet == Luokka:Portugalilaiset säveltäjät Luokka:Portugalilaiset kapellimestarit Luokka:Vuonna 1938 syntyneet Luokka:Elävät henkilöt
OSLAM-oireyhtymä

OSLAM-oireyhtymä on ilmeisesti autosomissa dominantisti periytyvä oireisto, jonka piirteitä ovat osteosarkooman eli luusyövän kehittyminen, raajojen epämuodostumat (kuten klinodaktylia ja brakydaktylia) ja punasolujen makrosytoosi ilman anemiaa.Orpha.net: OSLAM syndrome Oireyhtymän kuvasivat vuonna 1977 Mulvihill ja muut. Se havaittiin Amerikan alkuperäiskansoihin kuuluneessa perheessä, jonka yhdeksästä lapsesta kolme sairastui tyypilliseen osteosarkoomaan. Muut tyypilliset oireet havaittiin eloon jääneellä osteosarkoomaa sairastaneella lapsella, useilla hänen sisaruksistaan ja hänen isällään.Online Mendelian Inheritance in Man: OSLAM SYNDROME == Lähteet == Luokka:Perinnölliset sairaudet Luokka:Oireyhtymät Luokka:Syöpätaudit
Sulaimania

Sulaimania (; ) on Irakin Kurdistanissa sijaitsevan Sulaimaniyyan maakunnan pääkaupunki. Se on perustettu vuonna 1781 tai 1784 ja on toiseksi suurin kaupunki Irakin Kurdistanissa. Kaupunki sijaitsee Tanjarojoen varrella, Azmar Daghin vuoriston alarinteillä. Sulaimania on linnuntietä 267 kilometriä Irakin pääkaupunki Bagdadista pohjoiskoilliseen. Iranin rajalle on linnuntietä noin 40 kilometriä, maanteitse enemmän. ==Historia== Sulaimania perustettiin 1780-luvulla, jolloin kaupungista tuli Babanin emiirikunnan pääkaupunki. Nimensä kaupunki sai Buyuk Suleyman Pashan mukaan, joka toimi Bagdadin kuvernöörinä vuosina 1780–1802. Viimeinen Babanin mir syöstiin vallasta vuonna 1850 ja valtaan alueella nousivat Barzinjien suku. Kaupunki oli Mahmud Barzinjin tukikohta, kun hän johti useita epäonnistuneita kapinoita Yhdistynyttä kuningaskuntaa vastaan 1920-luvulla. Sittemmin kaupunki on ollut Jalal Talabanin johtaman Kurdistanin isänmaallisen liiton tukialuetta. Irakin Kurdistanin autonomian aikana Sulaimania on rikastunut muun Kurdistanin tapaan. Kaupungissa on yksi Irakin Kurdistanin suurimmista yliopistoista, sekä nykyaikainen kansainvälinen lentokenttä. ==Väestö== YK:n Irakin analysointiyksikön vuoden 2013 väestöarvion mukaan koko Sulaimanian piirikunnassa oli yhteensä noin 710 000 asukasta (40 % koko maakunnan 1,783 miljoonan ihmisen väestöstä). Toisen arvion mukaan kaupungin väkiluku oli 725 000 asukasta (2011). Sulaimanian maakuntaan on muuttanut vuonna 2014–2015 monia Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Lisäksi maakuntaan on tullut pakolaisia Syyriasta. Syyskuun 2015 lopussa sisäisiä evakkoja oli maakunnassa 164 796 henkeä. Ongoing USG Humanitarian Assistance Iraq - Complex Emergency (pdf) 30.9.2015, reliefweb.int, viitattu 2.10.2015 Sulaymaniyah City - Grand Millenium Hotel.jpg|Kaupunkinäkymää, keskellä kohoaa Grand Millennium -hotelli. 44929 The Sulayamaniyah International Airport in 2007.jpg|Näkymä Sulaimanian kansainväliseltä lentoasemalta. The Sulaymaniyah Museum.JPG|Museon sisäänkäynti. == Lähteet == ==Aiheesta muualla== *Violent protests rage across Sulaimani province (10.10.2015) (rudaw.net) *Sulyamaniyah International Airport (sul-airport.com) *David J. Lynch: Life in 'un-Iraq' allows Kurds peace, stability (20.6.2004) (usatoday.com) *Sulyamaniyah (globalsecurity.org) *University of Sulaimani (edu.iq) *Slemani Museum (The Sulaymaniah Museum) (slemanimuseum.org) Luokka:Irakin kaupungit Luokka:As-Sulaimaniyya (maakunta)
Vähäjärvi (Hämeenkyrö)

Vähäjärvi on suoksi kuivatettu järvi Pirkanmaalla Hämeenkyrössä Heinijärven kylässä. Entinen järvi kuului Ikaalisten reitin Mahnalanselän alueeseen, joka on osa Kokemäenjoen vesistöä. Vähäjärven laskuojana oli Kirkkojärveen laskeva Myllyoja. Vaikka alue on nykyään suota, kuivatettiin järvenpohjia yleensä ensin heinä- tai laidunmaiksi, koska heinästä oli pulaa. Näitä niityiksi kutsuttuja alueita on myöhemmin kuivatettu pelloiksi tai metsämaiksi. Vähäjärvestä näyttää tulleen lopulta metsämaata. == Historiaa == Vanhassa Hämeenkyrön pitäjänkartassa 1840−1850-luvuilta järvi näkyy vielä sinisellä piirrettynä. Järven nimi kirjoitettiin "Wähäjärvi" vastapainoksi "Isojärvelle", joka on nykyään nimeltään Heinijärvi. Heinijärven laskuoja sijaitsi järvien välissä ja Vähäjärven laskuoja lähti samasta kohtaa kuin suon laskuoja nykyään. Järven kuivattamisesta on olemassa joitakin virallisia dokumentteja. Vuonna 1883 sai talollinen Wiktor Tättälä päätöksen hakemukselleen saada laskea Vähäjärven vedenpintaa yksin. On kuitenkin olemassa päätös vuodelta 1888 hakemukselle saada laskea sekä "Wähäjärvi" että "Isojärvi". Saman henkilö sai vuonna 1909 päätöksen saman järven järvenlaskuhankkeeseen. Kuukautta myöhemmin asiasta annettiin toinenkin päätös. == Lähteet == Luokka:Ikaalisten reitin valuma-alueen kuivatetut järvet Luokka:Mahnalanselän lähialue Luokka:Hämeenkyrön luonto
FK Ufa

FK Ufa () on jalkapalloseura Ufan kaupungista Baškortostanissa, Venäjällä. Seura pelaa Venäjän korkeimmalla sarjatasolla Venäjän jalkapalloliigassa. Se on perustettu vuonna 2010. ==Lähteet== Luokka:Venäläiset jalkapalloseurat Luokka:Ufan urheilu Luokka:Vuonna 2010 perustetut urheiluseurat
FK Mordovija Saransk

Futbolnyi klub Mordovija Saransk () on jalkapalloseura Saranskin kaupungista. Seura pelaa Venäjän korkeimmalla sarjatasolla Venäjän jalkapalloliigassa. Mordovija Saranks on perustettu 1961. Venäjän jalkapallon 1. divisioonan se on voittanut kahdesti 2012 ja 2014. ==Lähteet== Luokka:Venäläiset jalkapalloseurat
Cook, Welton and Gemmell

Cook, Welton and Gemmell oli brittiläinen telakkayhtiö, joka sijaitsi East Yorkshiressä Hullissa ja Beverleyssä. William James Cook, Charles Keen Welton ja William Gemmell perustivat yhtiön vuonna 1883 Humberjoen rannalle Hulliin South Bridge Roadille. Vuosina 1901-1902 yhtiö siirtyi uudelle telakalle Beverleyyn Grovehilliin. C. D. Holmes valtasi yrityksen maaliskuussa 1953 ja heinäkuussa 1973 se liitettiin Drypool Groupiin, jolloinsen nimi vaihtui Beverley Shipbuilding and Engineering Companyksi. Whitby Shipyard otti yhtiön haltuunsa 1. heinäkuuta 1976. *
Straight Outta Compton (elokuva)

Straight Outta Compton on vuonna 2015 ensi-iltansa saanut elämäkerrallinen rikosdraamaelokuva, jonka on ohjannut F. Gary Gray. Se kertoo hip hop -yhtye N.W.A:n synnystä. Elokuvan pääosissa ovat O’Shea Jackson Jr., Corey Hawkins, Jason Mitchell ja Paul Giamatti. Elokuva on nimetty N.W.A:n debyyttialbumin mukaan. Elokuva oli ehdolla parhaan alkuperäiskäsikirjoituksen Oscar-palkinnon saajaksi vuoden 2016 gaalassa. == Näyttelijät == == Lähteet == == Aiheesta muualla == * * * * * Luokka:Vuoden 2015 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:F. Gary Grayn ohjaamat elokuvat Luokka:Päihdeaiheiset elokuvat Luokka:Elokuvat rasismista Luokka:Musiikkielokuvat Luokka:Legendary Picturesin elokuvat Luokka:Universal Picturesin elokuvat
Espanjan rugby union -maajoukkue

pienoiskuva|oikea|Espanja pelaa Saksaa vastaan 2008. Espanjan rugby union -maajoukkue edustaa Espanjaa rugby unionin maajoukkuekilpailuissa. Sitä hallinnoi Federación Española de Rugby. Espanja on pelannut kerran MM- kilpailuissa, 1999. Se jäi tuolloin alkulohkossaan viimeiseksi hävittyään Uruguaylle, Etelä-Afrikalle ja Skotlannille. Espanja sijoittui World Rugby Nations Cupissa kolmanneksi 2015. European Nations Cupissa se sijoittui toiseksi 2012 ja 2019 sekä kolmanneksi 1954, 1973, 1974, 1978, 2015, 2017 ja 2018. Espanja oli toukokuussa 2020 kansainvälisen rugbyliitto IRB:n rankingissa 18:llä sijalla. == Lähteet == Rugby union -maajoukkue Luokka:Rugby union -maajoukkueet
Kylie Christmas

Kylie Christmas on australialaisen laulaja Kylie Minoguen ensimmäinen joulualbumi ja kolmastoista studioalbumi. Albumilla vierailee kuuluisia tähtiä mukaan lukien Dannii Minogue, Iggy Pop, James Corden sekä Frank Sinatra. Albumi julkaistiin 13. marraskuuta 2015. == Kappaleet == === Deluxe edition bonuskappalet === === Deluxe edition DVD === == Julkaisuhistoria == Maa Päivämäärä Formaatti Levy-yhtiö Maailmanlaajuinen 13\. marraskuuta 2015 CD, CD+DVD, digital download Parlophone, Warner Bros., Warner Music 27\. marraskuuta 2015 Vinyyli ==Lähteet== == Aiheesta muualla == *Kylie Minoguen virallinen sivusto Luokka:Kylie Minoguen albumit Luokka:Vuoden 2015 joulualbumit
Hervé Falciani

Hervé Falciani (s. 9. tammikuuta 1972Les vrais desseins d'Hervé Falciani, l'ancien informaticien de HSBC. Lepoint.fr. 23.1.2014. Viitattu 2.10.2015. ) on ranskalais-italialainen systeemisuunnittelija. Hän teki vuonna 2008 tietomurron sveitsiläiseen HSBC-pankin Geneven-haarakonttoriin (HSBC Private Bank Suisse) ja rikkoi siten sveitsiläispankkien tarkan pankkisalaisuuden. Tiedot koskevat vuosia 2005–2007 ja 30 000 pankkitiliä. Tileille oli talletettuna yhteensä yli sata miljardia euroa.Leigh, David; Ball, James; Garside, Juliette & Pegg, David: HSBC files show how Swiss bank helped clients dodge taxes and hide millions. The Guardian. 8.2.2015. Tekoa pidetään pankkialan suurimpana tietovuotona, ja sitä kutsutaan ”SwissLeaksiksi”.Lyytinen, Jaakko: Tietovuoto paljasti miljardiluokan pankkiskandaalin. Helsingin Sanomat. 9.2.2015.Vuoto: Suurpankin asiakkaina rikollisia laidasta laitaan. Yle, MOT-ohelma 8.2.2015. Tietovuodon jälkeen vuonna 2009 Falciani joutui Sveitsin poliisin etsintäkuuluttamaksi, koska hän oli rikkonut Sveitsin tiukkaa pankkilakia. Falciani pakeni Ranskaan, joissa hänet pidätettiin. Ranskan viranomaiset eivät kuitenkaan luovuttaneet häntä Sveitsiin, sillä hänen tekemänsä tietovuodon perusteella Ranska arveli voivansa paljastaa ranskalaisia veronkiertäjiä. Alkuvuonna 2010 Ranskan talousministeri Christine Lagarde luovutti muille maille luettelon nimistä, joista on kyse. Tämä ”Lagarden lista” aiheutti skandaalin ja pidätyksiä Kreikassa, Espanjassa, Yhdysvalloissa, Belgiassa ja Argentiinassa. Kansainvälisistä tutkivista journalisteista koostuva International Consortium of Investigative Journalists -ryhmä julkisti vuodon kaikki tiedot vuonna 2015. Niistä on 80 Suomeen liittyviä tilejä, joista suurin osa yksityishenkilöitä, mutta joukossa muutama yrityskin. Joka toisesta tilistä on yksityiskohtaisempiakin tietoja, kuten tileillä olleet varat vuosina 2006–2007. Näillä Suomeen liittyvillä henkilöillä oli vuosina 2006–2007 pankissa yhteensä noin 23 miljoonaa Yhdysvaltain dollaria. HSBC-pankin vuodon jälkeen Falciani on saanut useilta valtioilta veronkierron ja rahanpesun torjuntaan liittyviä töitä. == Lähteet == Luokka:Paljastuksentekijät Luokka:Vuonna 1972 syntyneet Luokka:Elävät henkilöt
Venäjän rugby union -maajoukkue

Venäjän rugby union -maajoukkue edustaa Venäjää rugby unionin maajoukkuekilpailuissa. Sitä hallinnoi vuonna 1990 perustettu Rugby Union of Russia. Venäjä on pelannut kahdesti MM-kilpailuissa. Vuonna 2011 se jäi alkulohkossaan viimeiseksi hävittyään ottelunsa Yhdysvaltoja, Italiaa, Irlantia ja Australiaa vastaan. Se hävisi kaikki neljä otteluaan myös MM- kilpailuissa 2019. Venäjä on sijoittunut IRB Nations Cupissa toiseksi 2017 ja 2019 sekä kolmanneksi 2006. European Nations Cupissa se on ollut toinen 2008 ja 2010 sekä kolmas 2001, 2002, 2014 ja 2016. Cup of Nations -kilpailun se on voittanut 2015, 2016 ja 2017. Venäjä oli toukokuussa 2020 kansainvälisen rugbyliitto IRB:n rankingissa 20:lla sijalla. == Lähteet == Rugby union -maajoukkue Luokka:Rugby union -maajoukkueet
M-Kloorianiliini

m-Kloorianiliini eli 3-kloorianiliini (C6H6ClN) on aniliinin kloorattuihin johdannaisiin kuuluva orgaaninen yhdiste. Yhdistettä käytetään valmistettaessa lääkkeitä, väriaineita ja maatalouskemikaaleja. m-Kloorianiliini on o- ja p-kloorianiliinien isomeeri. ==Ominaisuudet== Huoneenlämpötilassa m-kloorianiliini on väritöntä tai vaaleankeltaista nestettä, jonka väri tummenee ilman vaikutuksesta. Yhdiste on niukkaliukoista veteen ja liukenee paremmin useisiin orgaanisiin liuottimiin kuten etanoliin, dietyylieetteriin, asetoniin, kloroformiin ja bentseeniin sekä happoliuoksiin.Thomas Kahl, Kai- Wilfried Schröder, F. R. Lawrence, W. J. Marshall, Hartmut Höke & Rudolf Jäckh: Aniline, Ullmann's Encyclopedia of Industrial Chemistry, John Wiley & Sons, New York, 2011. Viitattu 2.10.2015 m-Kloorianiliini ärsyttää ihoa, silmiä ja hengitysteitä. Aine voi aiheuttaa methemoglobiinin muodostumista, mikä ilmenee ihon sinistymisenä. ==Valmistus ja käyttö== m-Kloorianiliinia valmistetaan pelkistämällä m-kloorinitrobentseeniä vedyttämällä. Katalyyttinä reaktiossa käytetään jalometalleja tai metallien sulfideja. Katalyytin joukkoon lisätään metallioksideja ehkäisemään kloorin korvautumista vedyllä pelkistyksen yhteydessä. Yhdiste myydään joko vapaana emäksenä tai hydrokloridisuolana. m-Kloorianiliinia käytetään lähtöaineena lääkkeiden, atsoväriaineiden, rikkaruohomyrkkyjen ja hyönteismyrkkyjen valmistuksessa. Siitä tuotettavia kemikaaleja ovat muun muassa klooriprofaami, klorbromuroni, m-kloorifenoli ja Mordant Orange 4. ==Lähteet== Luokka:Aromaattiset yhdisteet